Yohan Hwang

Si Yohan Hwang (ipinanganak 27 Nobyembre 1995) ay isang mang-aawit na Timog Koreano sa Pilipinas. Nagsimula ang kaniyang kasikatan pagkatapos niyang sumali at manalo sa unang kapanahunan ng I Love OPM.

Talambuhay
Kasibulan at Edukasyon
Ipinanganak si Hwang sa Seoul, Timog Korea noong 27 Nobyembre 1995. Mayroon siyang kuya at isang nakababatang kapatid na babae. Noong 2014, lumipat ang kaniyang pamilya sa Pilipinas, at saka niya ipinagpatuloy ang kaniyang pag-aaral sa De La Salle University.

Karerang Panghimig
2016: I Love OPM
Isang araw sa isang kaganapan sa La Salle, inawit ni Hwang ang "Ako'y Sa'yo" ng Side A matapos na payuhan siya ng kaniyang kaibigan na magtanghal ng isang awiting Pilipino. Ang aklamasyong kaniyang natanggap ang siyang nagbigay sa kaniya ng kumpyansa at iyon ang nagbigay-tanda sa pagmamahal niya sa sa pag-awit. Di-kalaunan, sumali siya sa programang pantelebisyon ng ABS-CBN na I Love OPM kung saan kalahok ang mga di-Pilipino at 100% dayuhan sa kompetensyang awitan, na tanging itatanghal ang mga awiting Pilipino lalo na sa uring Original Pilipino Music (OPM). Noong awdisyon ng unang kapanahunan ng nasabing programa, na isina-himpapawid noong 6 Pebrero 2016, itinanghal ni Hwang ang "Ako'y Sa'yo at Ika'y Akin" ng bandang IAXE, na pinasikat ni Daniel Padilla. Binigyan siya ng tatlong aprobadong marka mula sa mga Himigration officers (mga tagahatol) na sila Toni Gonzaga, Lani Misalucha, at Martin Nievera, na binaggit na mayroong siyang tinig ng parang isang tunay na Pilipino, at maganda ang kaniyang naging rendisyon.

Umabante si Hwang sa semi-finals matapos na tuloy-tuloy siyang nakatanggap ng matataas na puntos at mga puri mula sa mga tagahatol at mánonood. Kasama ni Harris Dio Smith, si Hwang ang naging kauna-unahang finalist na naka-abante sa finals pagkatapos na makakuha siya ng isa sa dalawang pinakamataas na boto mula sa mga mánonood sa estudyo. Sinamahan silang dalawa nila J Morning at Ryan Gallagher pagkatapos makakuha ng pagpayag mula sa mga tagahatol. Parehong taga Timog Korea na finalist na sina Hwang at J Morning.

Noong grand finals na ginanap sa Resorts World Manila noong 13 Abril 2016, itinanghal ni Hwang ang "Huwag Ka Nang Umiyak" ni Gary Valenciano Liturgikon Vocal Ensemble. Iyon ang naging unang pagkakataon sa kabuuan ng programa na ipinamalas niya ang kaniyang ranggong pantinig (vocal range) sa halip na kaniyang kadalasang malambing at kagiliw-giliw na ballad na pangtanghal. Ipinaliwanag ni Hwang na napagpasyahan niyang itanghal ang isang magiting na balada dahil nais niyang ipakita at ipatunay sa mga kritiko na dibdiban siya sa kaniyang pag-awit. Nanalo din naman siya laban sa tatlong ibang finalist matapos makatanggap ng 32.82% ng mga sama-samang boto mula sa mga tagahatol at madla. Itinanghal siyang panalo sa katapusan ng kompetensya, na napanalunan ang halagang 2 milyong piso, isang taong kontrata para sa pagsasa-plaka sa Star Music, at isang vacation package sa Cebu.

 I Love OPM Season 1 - Mga Pagtanghal at ResultaLinggoAwitOrihinal na ArtistPetsaResulta Gate 1: The Audition "Ako'y Sa'Yo at Ika'y Akin" I-Axe 27 Pebrero 2016 Three Approved marks(Toni Gonzaga, Martin Nievera, Lani Misalucha) Gate 2: The Bump-Off "Nasa 'Yo Na Ang Lahat" Daniel Padilla 12 Marso 2016 Judges' choice (92.3%) Gate 3: The Kababayan Bump-off "Gusto Kita" Gino Padilla 2 Abril 2016 Kababayan's ChoiceGate 4: The Take Off "I Believe" Jimmy Bondoc 17 Abril 2016 Kababayan's Choice (kasama ni Harris Dio Smith)Gate 5: The Grand Destination (live performance) "Huwag Ka Nang Umiyak"(kasama ang Liturgikon Vocal Ensemble) Ebe Dancel 23 Abril 2016 Nanalo (32.82%)

Talang-Palabas (Pilmograpiya)
Telebisyon
 Taon  Pamagat ng Programa  Ginampanan  Himpilang Panghimpapawid2016  I Love OPM  Katimpalak ABS-CBNUmagang Kay Ganda  PanauhinTonight with Boy Abunda  PanauhinGandang Gabi Vice  Panauhin Magandang Buhay  PanauhinIt's Showtime  Panauhin

Sanggunian

Kawing Panlabas




Kategorya:Mga mang-aawit mula sa Timog Korea
Kategorya:Nabubuhay na mga tao
Kategorya:Ipinanganak noong 1995